Orkestret blev grundlagt i [[1882]] af musikere fra [[Benjamin Bilse]]s Kapel. Til en [[turné]] til [[Warszawa]] havde Bilse købt billetter på 4. klasse til sine musikere. Det forbitrede dem, så 54 af dem grundlagde deres eget orkester. En af dem var den danske [[fløjtenist]] og komponist [[Joachim Andersen (musiker)|Joachim Andersen]], der også var assisterende dirigent for orkestret. De første år var præget af vanskeligheder, indtil koncertagenten [[Hermann Wolff]] tog over og fik tidens fremmeste dirigent [[Hans Guido von Bülow]] som orkestrets leder. Herefter steg orkestrets stjerne hurtigt med opførelser af de fornemste dirigenter og komponister. [[Hans Richter (dirigent)|Hans Richter]], [[Felix von Weingartner]], [[Richard Strauss]], [[Gustav Mahler]], [[Johannes Brahms]] og [[Edvard Grieg]] dirigerede alle orkesteret.
Musik Historie Kultur Foreninger Organisationer